RO
C 63/36
Jurnalul Oficial al Uniunii Europene
20.2.2023
Hotărârea Tribunalului din 14 decembrie 2022 – Green Power Technologies/Comisia (Cauza T-753/20) (1) [„Clauză compromisorie – Al șaptelea program-cadru pentru activități de cercetare, de dezvoltare tehnologică și demonstrative (2007-2013) – Acord de grant – Costuri eligibile – Raport al OLAF de constatare a caracterului neeligibil al anumitor cheltuieli efectuate – Rambursarea sumelor plătite – Sarcina probei – Regulamentul (UE, Euratom) nr.
883/2013 – Obligația de motivare – Îmbogățire fără justă cauză – Acțiune în anulare – Raport al OLAF – Act care nu poate face obiectul unei căi de atac – Inadmisibilitate”] (2023/C 63/44) Limba de procedură: spaniola Părțile Reclamantă: Green Power Technologies, SL (Bollullos de la Mitación, Spania) (reprezentanți: A. León González și A.
Martínez Solís, avocați) Pârâtă: Comisia Europeană (reprezentanți: B. Araujo Arce și J.
Estrada de Solà, agenți) Intervenient în susținerea pârâtei: Regatul Spaniei (reprezentanți: L. Aguilera Ruiz și Á.
Ballesteros Panizo, agenți)
Obiectul Prin acțiunea sa, reclamanta solicită, pe de o parte, în temeiul articolului 263 TFUE, anularea raportului Oficiului European de Luptă Antifraudă (OLAF) din 9 iulie 2018 cu nr.
de referință B.4(2017)4393 și, pe de altă parte, în temeiul articolului 272 TFUE, să se constate, în primul rând, că sumele avansate de Comisia Europeană în cadrul executării acordului de grant nr.
2567509, încheiat în cadrul celui de Al șaptelea program-cadru pentru activități de cercetare, de dezvoltare tehnologică și demonstrative (2007-2013), în vederea finanțării mai multor proiecte conexe, printre care și proiectul Powair, privind dezvoltarea de „baterii zinc-aer pentru rețeaua de distribuție a energiei electrice”, și a căror recuperare se solicită prin emiterea notei de debit nr.
3242010798, corespundeau unor costuri eligibile și, în al doilea rând, că sumele solicitate de Comisie prin emiterea notei de debit nr.
3242010800, referitoare la penalitățile contractuale, nu erau exigibile.
Dispozitivul 1) Respinge acțiunea.
2) Obligă Green Power Technologies, SL să suporte propriile cheltuieli de judecată, precum și pe cele efectuate de Comisia Europeană.
3) Regatul Spaniei va suporta propriile cheltuieli de judecată.
(1)
JO C 53, 15.2.2021.
Hotărârea Tribunalului din 14 decembrie 2022 – PKK/Consiliul (Cauza T-182/21) (1) [„Politica externă și de securitate comună – Măsuri restrictive adoptate împotriva PKK în vederea combaterii terorismului – Înghețarea fondurilor – Poziția comună 2001/931/PESC – Regulamentul (CE) nr.
2580/2001 – Aplicabilitate în situațiile de conflict armat – Grup terorist – Bază factuală a deciziilor de înghețare a fondurilor – Decizie adoptată de o autoritate competentă – Autoritate a unui stat terț – Reexaminare – Obligația de motivare – Proporționalitate – Dreptul la apărare – Dreptul la protecție jurisdicțională efectivă”] (2023/C 63/45) Limba de procedură: engleza Părțile Reclamant: Kurdistan Workers’Party (PKK) (reprezentanți: A. van Eik și T. Buruma, avocate)